अब गीता व बबिता कुश्ती लड़ने के लिए जाने लगती है. महावीर उन्हें मिट्टी के गद्दे पर ट्रेनिंग देना शुरू करते हैं. दोनों प्रगति करती रहती हैं. एक दिन गीता राष्ट्रीय कुश्तीबाज बन जाती है. इसलिए अब गीता नए कोच से ट्रेनिंग लेने के लिए पटियाला पहुंचती है, जहां महावीर व कोच के बीच बहस होती है. महावीर का मानना है कि गीता भारत को गोल्ड मैडल लाकर दे सकती है. जबकि कोच का मानना है कि उसे सब कुछ नए सिरे से सीखना होगा. पर यहां गीता भटक जाती है. टीवी देखती रहती है. उधर महावीर गांव में बबिता को तैयार करना शुरू करते है. गीता की परफॉर्मेंस गड़बड़ हो जाती है. वह वापस गांव लौटती है. तो बबिता को दूसरी लड़कियों को कुश्ती के दांव सिखाते देख कहती है कि यह पुराने गुर हैं. तब महावीर उसे डांटते हैं. गीता तथा महावीर के बीच कुश्ती का मैच होता है. पर बढती उम्र के चलते महावीर, गीता से हार जाता है. घर में तनाव हो जाता है. गीता नाराज होकर वापस चली जाती है.